Pärast 1929. aasta majanduskrahhi oli Ameerika peaaegu põlvili surutud. Riiki vallanud musta masenduse keskelt kerkis ootamatult kangelane, kes andis lootust ja jõudu miljonitele. Selleks oli endine  poksija James J. Braddock (Russell Crowe), kes oli 30ndate alguseks langenud sama madalale kui ta kaasmaalased.    Võlgades, töötu ja näljasena, olles kaotamas oma peret, astus mees meeleheitliku sammu ning naases poksiringi. Ainsateks toetajateks abikaasa (Renée Zellweger) ning mänedzher Joe Gould (Paul Giamatti), sai tavalisest mehest korraga müütiline atleet, kes ei saanud kaotada. Kandes oma õlul miljonite lootusi ja unistusi, sai Braddock võimaluse teha midagi võimatut: minna vastamisi raskekaalu  maailmameistri Max Baeriga (Craig Bierko), kelle löökide all oli poksiringis surnud juba kaks vastast.    "Mees, kes tõusis jalule" on tõsielul põhinev lugu mehest, kellest tema tahtejõud ja sihikindlus tegid surematu legendi. Osades Russell Crowe ("Gladiaator"), Renée Zellweger ("Chicago"), Paul Giamatti ("Külili"), Bruce McGill ("Collateral"), Paddy Considine ("Ameerikas"), Craig Bierko ("Long Kiss Goodnight") jt. Lavastas Oscari-võitja Ron Howard ("Piinatud geenius", "Apollo 13").